বাংলাদেশ-ভারত স্থলসীমান্ত চুক্তি সংবিধান সংশোধনী বিল ভারতীয় পার্লামেন্টে পাস হওয়ার পর পরই ছিটমহলবাসীদের মধ্যে আনন্দ-উচ্ছ্বাস ছড়িয়ে পড়ে। নারী-পুরুষ,শিশু-বৃদ্ধ সবেই মিলে বাংলাদেশের জাতীয় পতাকা হাতে মিছিল নিয়ে ঘর থেকে বেরিয়ে আসে। একে অপরকে গলায় জড়িয়ে ধরে, কেউবা কান্নায় বাকরুদ্ধ হয়ে যান। সবাই মিলে শেখ হাসিনার জন্য দোয়া করেন। অনেক মুরব্বী বলেন, শেখ সাহেব ও তাঁর কন্যা শেখ হাসিনার জন্যই আজ আমরা স্বাধীনতা ফিরে পেলাম। আল্লাহ যেন আমাদের প্রধানমন্ত্রী শেখ হাসিনাকে হায়াত দারাজ করেন। তাছাড়া সারা দেশেই এ নিয়ে আনন্দের বন্যা বয়ে যায়। যে বিএনপি এতদিন মুজিব-ইন্দিরা চুক্তিকে গোলামী চুক্তি হিসাবে অভিহিত করে রাজনীতি করেছে সেই বিএনপিও বাংলাদেশ-ভারত স্থলসীমান্ত চুক্তি সংবিধান সংশোধনী বিল ভারতীয় পার্লামেন্টে পাস হওয়ার পর ভারত সরকার তথা মোদী সরকারকে অভিনন্দন বার্তা পাঠিয়েছেন। বিএনপি চেয়ারপার্সন বেগম খালেদা জিয়া বাংলাদেশ সরকারকে ধন্যবাদ না জানিয়ে ভারত সরকারকে ধন্যবাদ জানানোয় খালেদার সমালোচনা করছেন দেশের সাধারণ মানুষ। প্রিয় পাঠক আপনারা সবাই হয়তো জানেন বঙ্গবন্ধু ১৯৭৪ সালে দিল্লীতে রাষ্ট্রীয় সফরের সময় ভারতের প্রধানমন্ত্রী ইন্দিরা গান্ধীর সঙ্গে দুই দেশের মধ্যে বিরাজমান সীমান্ত সংক্রান্ত সমস্যা নিরসনকল্পে একটি চুক্তি করেছিলেন। যাক নিয়ে বাংলাদেশে আওয়ামী লীগ বিরোধী অনেক রাজনীতি হয়েছে। বঙ্গবন্ধু, আওয়ামী লীগ, শেখ হাসিনাকে ভারতীয় সেবাদাস প্রমানিত করার নানাবিদ অপপ্রচার চালানো হয়েছে। কিন্তু ধর্মের কল যে বাতাসে নড়ে তা এদেশের মানুষ এতদিনে বেশ বুঝতে পেরেছেন।